L’am Nostre Signour M CC sexante et nuef, le vanredi après l’anunciation Nostre Dame, reconut Henri de Husies que il tenoit ligemant de [la noble dame] Lore, fame çay en arriers le noble baron Jehan, conte de Bourgoigne et signour de Salins, en nom dou signour de Jou, en fié et en chasemant le chastial d’Usies et le quart denier dou paage de Jou, et quatre levrées ou paaige de La Cluse dou fié des Cleus, et XXX sols ou peaige de La Cluse que messire Jaques de Chafoy devoit tenir dou signour de Husies. Cette conussance fut faite devant mons. Symont de Joinvile, signour de Jayz, devant mons. Perron Esperit, bailliz à ladite [dame] Lore, devant mons. Hugue La Chievre, devant mons. Hugue de Bannens et maistre Guillaume de Baume et dame Eleux et dame Huguete et Estene, maistre as anfans, qui fist cet escript.